Sayang Cendana

Sayang Cendana ialah sebuah siri drama fantasi Malaysia tahun 2010 arahan Ismail Yaakob, dibintangi oleh Juliana Evans sebagai watak tajuk bersama dengan barisan pelakon Sayang Cendana. Siri ini memulakan tayangan perdana di Slot Lagenda TV3 dari 3 Mei 2010 hingga 3 Jun 2010 menggantikan Bila Musang Berjanggut.

Siri ini boleh didapati melalui penstriman dalam talian di saluran YouTube secara rasmi di TV3 Malaysia.

Sinopsis (Sayang Cendana)
Kisahnya bermula apabila seorang Puteri fantasi, Cendana (Juliana Evans) dihukum oleh ayahandanya menjadi patung di alam manusia sehingga menemui cinta sucinya. Cendana terpisah dengan dayangnya Donna (Nadia Mustapha) dan muncul di sebuah butik tertinggal. Selepas 30 tahun, premis itu dibeli oleh Amelia. Amelia dan adiknya, Hakimi terjumpa patung Cendana sewaktu mengemas stor. Hakimi ialah seorang lelaki yang pemalas.

Dia mengalami kecacatan di muka dan kakinya tempang sewaktu menyelamatkan kakaknya dulu. Amelia mahu buang patung Cendana tetapi Hakimi pula membawanya pulang. Sementara itu, Donna tidak pernah berputus asa untuk mencari Cendana. Patung Cendana menjadi peneman Hakimi ketika bosan namun tanpa diketahuinya kasih sayang ikhlas Hakimi terhadap patung Cendana menghidupkan semula Cendana.

Akhirnya, Cendana berubah menjadi manusia dan bercinta dengan Hakimi. Dengan kuasa magiknya, Hakimi berubah menjadi seorang lelaki yang tampan. Hakimi berjanji akan mencintai Cendana dengan sepenuh hatinya. Namun, godaan seorang model, Risya (Kat Mentor) mula mempengaruhi Hakimi.

Pelakon

Utama
 Juliana Evans sebagai Cendana/Puteri Kayangan 
 Fezrul Khan sebagai Hakimi
 Intan Azura sebagai Amelia
 Nadia Mustafar sebagai Donna/ Dayang Pengasuh Cendana
 Shajiry sebagai Hisyam
 Tony Eusoff sebagai Fariz
 Kat Mentor sebagai Risya
Pembantu
 Faezah Elai sebagai Gina
 Bob Kuman sebagai Bob
 Sabrina Ali sebagai Permaisuri Kayangan
 Zain Saidin sebagai Raja Kayangan
 Afzan A. Rahman sebagai Rayyan
 Dilla Ahmad sebagai Shera
 Bob Fadzli sebagai Bob muda
 Noorkhiriah sebagai Suzie/Pembantu Rumah Sofea
 Anne Abdullah sebagai Sofea

Rujukan

Pautan luar
 Sayang Cendana di iflix

Kategori:Drama Melayu 2010
Kategori:Rancangan TV3